
	DELO V GRADBENI JAMI
	



Pri delu v gradbenih jamah, vodnjakih, gradbiščih pod zemljo ali predorih je potrebno upoštevati naslednje varnostne ukrepe: 
· uporabiti ustrezne oporne konstrukcije ali nasip,
· preprečiti nevarnosti za padec človeka, materialov ali predmetov ali poplavljanje,
· zagotoviti zadostno prezračevanje na vseh deloviščih za zagotovitev takega zraka za dihanje, ki ni nevaren ali zdravju škodljiv,
· omogočiti delavcem, da se umaknejo na varno območje v primeru požara ali vdora vode ali materialov.

V primeru izkopavanja na območju, kjer so plinske, električne, vodovodne, kanalizacijske ali druge napeljave, naprave ali objekti, je potrebno dela opravljati po navodilih in pod nadzorstvom strokovne osebe, ki jo sporazumno določita lastnik naprave ali z njegove strani pooblaščeni vzdrževalec in  izvajalec del. 
Pri izkopavanju ali čiščenju z zemljo zasutih jam, vodnjakov, kanalov in podobno, je potrebno predhodno ugotoviti morebitno prisotnost ogljikovega monoksida in drugih škodljivih, vnetljivih ali eksplozivnih plinov. 
Izkop v globino več kot 100 cm je potrebno obvezno opravljati ob izvajanju varnostnih ukrepov, ki preprečujejo zrušitev zemeljskih plasti z bočnih strani in usip izkopanega materiala (z zagatnimi stenami, razpiranjem ali ureditvijo brežin ob upoštevanju kota notranjega trenja zemljine). Ob zgornjem robu izkopa je treba obvezno zagotoviti vsaj 100 cm širokega prostega pasu (prostora), na katerem ni dovoljeno odlaganje materiala ali ga uporabljati za transportne poti. 
Jarke in druge izkope je potrebno kopati v zadostni širini, ki omogoča neovirano delo delavcev v njih tako, da ostaja po razpiranju in postavitvi cevovoda ali druge naprave (opaža, zidu) v izkopu najmanj 60 cm prostora za gibanje delavcev. 
Odstranitev opažev ob zasipanju izkopa je potrebno opraviti po navodilu in pod nadzorstvom vodje posameznih del. Če bi odstranjevanje opaža lahko povzročilo nevarnost za delavce, je potrebno opaž pustiti v izkopu. 
Za sestopanje delavcev v izkop ali vračanje iz izkopa, globljega od 100 cm, morajo biti zagotovljene lestve ustrezne dolžine, tako da sega držalo za roke najmanj 100 cm nad robove  izkopa. 
Poti in rampe za odvažanje materiala iz izkopa morajo ustrezati trdnosti terena in karakteristikam transportnih vozil. Njihov nagib v primeru predvidene vožnje z običajnimi tovornimi vozili ne sme presegati 12,5%. 
Odgovornosti delodajalca: 
Zagotoviti ustrezna sredstva za varno delo
Zagotoviti sprotno izobraževanje in redne zdravstvene preglede 
Odgovornosti neposrednega nadrejenega: 
Zagotovitavljati varno delo in ustrezno koordinacijo med udeleženci v posegu
Vršiti periodične obhode delovišč in zagotavljati skladnost izvajanja del v skladu z predpisi iz VPD.



Odgovornosti vodje monterske skupine: 
Sproti vršiti neposredno izvajanje ukrepov v skladu z navodili nadrejenega veljavnimi predpisi in navedbami iz tega in ostalih navodil za varno delo.
Obveščanje neposrednega nadrejenega o odstopanjih 
Zavrniti vsako nevarno delo in o tem obvestiti neposrednega nadrejenega  

Odgovornosti ostalih prisotnih na delovišču: 
Dosledno upoštevati navodila vodje monterske skupine
Obveščanje neposrednega nadrejenega o odstopanjih 
Zavrniti vsako nevarno delo in o tem obvestiti neposrednega nadrejenega  

